ওয়েব ডেস্ক: মুখ্যমন্ত্রী বারবার সতর্ক করছেন। পুলিসের পক্ষ থেকেও ব্যবস্থা নেওয়া হচ্ছে। কিন্তু, বদলাচ্ছে না কিছুই। ফের মদ্যপ অবস্থায় গাড়ি চালাতে গিয়ে ঘটল দুর্ঘটনা। মেট্রোর ব্যারিকেডে ধাক্কা লেগে আহত আরোহীরা। ঘটনাটি ঘটেছে বাইপাসের ভিআইপি বাজার এলাকায়। নিয়ন্ত্রণ হারিয়ে রাস্তার পাশের ব্যারিকেডে ধাক্কা মারেন গাড়ির চালক। ওই গাড়িতে দুই মহিলা-সহ একাধিক ব্যক্তি ছিলেন। আহত হন তাঁরাও। আওয়াজ পেয়েই ছুটে আসেন স্থানীয় মানুষরা। কিন্তু, গাড়ির আরোহীরা ধন্যবাদ জানানোর পরিবর্তে, উল্টে মদ্যপ অবস্থায় তাঁদের সঙ্গেও দুর্বব্যবহার করেন বলে অভিযোগ উঠেছে। এরপর, গাড়ি-সহ যাত্রীদের উদ্ধার করে তিলজলা থানায় নিয়ে যায় পুলিস।